CELEX: 32010R1140
Language: mt
Date: 2010-12-07 00:00:00
Title: Regolament tal-Kummissjoni (UE) Nru 1140/2010 tas- 7 ta' Diċembru 2010 li jqassam, għas-sena tas-suq 2010/2011, 5000 tunnellata ta' fibra qasira tal-kittien u ta' fibra tal-qanneb bħala kwantitajiet nazzjonali garantiti bejn id-Danimarka, il-Greċja, l-Irlanda, l-Italja u l-Lussemburgu

8.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 322/9
            
         REGOLAMENT TAL-KUMMISSJONI (UE) Nru 1140/2010
   tas-7 ta' Diċembru 2010
   li jqassam, għas-sena tas-suq 2010/2011, 5 000 tunnellata ta' fibra qasira tal-kittien u ta' fibra tal-qanneb bħala kwantitajiet nazzjonali garantiti bejn id-Danimarka, il-Greċja, l-Irlanda, l-Italja u l-Lussemburgu
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat- 22 ta'Ottubru 2007 li jistabbilixxi organizzazzjoni komuni ta'swieq agrikoli u dwar dispożizzjonijiet speċifiċi għal ċerti prodotti agrikoli (1), u b'mod partikolari l-Artikolu 95 flimkien mal-Artikolu 4 tiegħu,
   Billi:
   
               (1)
            
            
               L-Artikolu 8(1) tar-Regolament tal-Kummissjoni (KE) Nru 507/2008 tas- 6 ta'Ġunju 2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1673/2000 fuq l-organizzazzjoni komuni tas-swieq tal-kittien u l-qanneb ikkoltivati għall-fibra (2) jistipula li l-5 000 tunnellata ta'fibra qasira tal-kittien u ta'fibra tal-qanneb għandhom jitqassmu bħala kwantitajiet nazzjonali garantiti, kif stipulat fl-Artikolu 94(1a) tar-Regolament (KE) Nru 1234/2007 għas-sena tas-suq 2010/2011, qabel is-16 ta'Novembru tas-sena tas-suq li tkun għaddejja.
            
         
               (2)
            
            
               Għal dak il-għan, id-Danimarka bagħtet lill-Kummissjoni tagħrif relatat maż-żoni koperti b'kuntratti ta'bejgħ/xiri, mal-impenji ta'pproċessar u l-kuntratti ta'pproċessar, u stima tar-rendiment tat-tiben u tal-fibra tal-kittien u tal-qanneb.
            
         
               (3)
            
            
               Min-naħa l-oħra, l-ebda fibra tal-kittien jew tal-qanneb mhi se tiġi prodotta għas-sena tas-suq 2010/2011 fl-Italja, il-Greċja, l-Irlanda jew il-Lussemburgu.
            
         
               (4)
            
            
               Abbażi ta'stimi tal-produzzjoni li jirriżultaw mit-tagħrif ipprovdut, il-produzzjoni totali fil-ħames Stati Membri kkonċernati mhix se tilħaq il-kwantità totali ta'5 000 tunnellata allokati lilhom, u l-kwantitajiet nazzjonali garantiti li jidhru hawn taħt għandhom jiġu stabbiliti.
            
         
               (5)
            
            
               Il-miżuri pprovduti f'dan ir-Regolament huma skont l-opinjoni tal-Kumitat ta'Ġestjoni għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Għas-sena tas-suq 2010/2011, it-tqassim fi kwantitajiet nazzjonali garantiti stipulat fl-Artikolu 94(1a) flimkien mal-Anness XI A.II.(b) għar-Regolament (KE) Nru 1234/2007 għandu jsir kif ġej:
   
               —
            
            
               Id-Danimarka
            
            
               84 tunnellata;
            
         
               —
            
            
               Il-Greċja
            
            
               L-ebda tunnellata (0);
            
         
               —
            
            
               L-Irlanda
            
            
               0 tunnellati;
            
         
               —
            
            
               L-Italja
            
            
               L-ebda tunnellata (0);
            
         
               —
            
            
               Il-Lussemburgu
            
            
               L-ebda tunnellata (0).
            
         Artikolu 2
   Dan ir-Regolament għandu jidħol fis-seħħ fit-tielet jum mill-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mis- 16 ta'Novembru 2010 'l quddiem.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta’ Diċembru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 299, 16.11.2007, p. 1.
   
      (2)  ĠU L 149, 7.6.2008, p. 38.